Рэгіянальная газета

**«Рэгіяна́льная газе́та»** — беларуская газэта, якая выдаецца з 28 красавіка 1995 году. Рэгіён распаўсюджваньня — былы цэнтар Вялейскай вобласьці, а пасьля Маладэчанскай вобласьці — частка колішняй Віленшчыны. Выданьне аб’ядноўвае інфармацыйную прастору чатырох раёнаў Менскай вобласьці (Маладэчанскі, Вялейскі, Мядзельскі і Валожынскі) і трох раёнаў Гарадзенскай вобласьці (Смаргонскі, Ашмянскі, Астравецкі). Падпісныя індэксы на «Белпошце» 63212, 632122.

У рамках  19 ліпеня 2021 году адбыліся ператрусы ў рэдакцыі і журналістаў, галоўнага рэдактара дапыталі. Падставы былі невядомыя, у журналістаў забралі тэхніку. 22 ліпеня рэдакцыя паведаміла, што прыпыняе выпуск газэты на паперы.

## Выходныя звесткі

24-х палосны тыднёвік фармату А3, наклад (студзень 2013) 6250 асобнікаў.

## Гісторыя

«Рэгіянальная газета» («РГ») была першым масавым недзяржаўным выданьнем у рэгіёне. Спачатку газэта выходзіла на 4 старонках, паступова набірала аб’ём, паляпшала якасьць інфармацыі і сваё афармленьне, стаўшы аўтарытэтным мясцовым выданьнем. Адзін зь нешматлікіх беларускамоўных рэгіянальных СМІ ў Беларусі.

На старонках газэты і на сайце выданьня публікаваліся навукоўцы і краязнаўцы:
* Адам Мальдзіс,
* Генадзь Каханоўскі (пасьмяротныя публікацыі)
* Анатоль Рогач,
* Анатоль Капцюг,
* Алесь Карлюкевіч,
* Сымон Барыс,
* Міхась Казлоўскі,
* Мікола Капыловіч 
* Сяргей Чыгрын,
* Уладзімер Содаль,
* Вольга Коласава,
* Барыс Бароўскі,
* Аляксандар Зайцаў,
* Натальля Іванова,
* Сяргей Верамейчык,
* Алена Саламевіч,
* Уладзімер Прыхач,
* Міхаіл Міхалевіч,
* Анатоль Сьцебурака,
* Валянцін Ількевіч,
* Стэфан Плавінскі

Неаднойчы «РГ» станавілася ініцыятарам грамадзянскіх і культурных акцыяў. Адна самая істотная зь іх — штогодні рэгіянальны конкурс самадзейных выканаўцаў «Адна зямля». «РГ» выступіла заснавальнікам яго разам з аддзеламі культуры раёнаў рэгіёну. Цяпер гэта адзін з самых папулярных рэгіянальных конкурсаў у Беларусі.

Некалькі разоў газэта падвяргалася рэпрэсіям. У 2004 годзе яна вымушаная была прыпыніць выхад пасьля адпаведнага загаду міністра інфармацыі. 16 траўня 2006 г. распаўсюджаньне газэты аднавілася праз шапікі «Белсаюздруку» Менскай вобласьці пасьля зваротаў чытачоў з Маладэчна і Вялейкі.

## Сёньняшні дзень

Сёньня «РГ» выходзіць кожную пятніцу на 24 старонках, мае інтэрнэт-вэрсію, дзе публікуецца інфармацыя, а таксама рэкляма і аб’явы з усяго рэгіёну.

«Рэгіянальная газета» — недзяржаўнае выданьне, якое не зьяўляецца выразьнікам інтарэсаў і пазыцыяў якой-кольвек палітычнай партыі, рэлігійнай канфэсіі, органаў улады. У сваіх публікацыях паказвае супрацьлеглыя пункты гледжаньня, пазьбягаючы тэндэнцыйнасьці.

Уваходзіць у склад «Асацыяцыі выдаўцоў рэгіянальнай прэсы „Аб’яднаныя Масмедыі“».

## «Рэгіянальная газета» ў сеціве

Упершыню «Рэгіянальная газета» стварыла свой сайт у сакавіку 2000 году. Стваральнік — маладачанец Дзьмітры Бараноўскі. Інтэрнэт-старонка выданьня была адным зь першых падобных рэсурсаў у рэгіёне. Да 2009 году інтэрнэт-вэрсія газэты неістотна адрозьнівалася па зьмесьце ад папяровай вэрсіі выданьня. У асноўным публікацыі, зьмешчаныя ў сеціве, паўтаралі старонкі тыднёвіка. Зьмест сайту абнаўляўся 1 раз на тыдзень.

Пасьля запуску абноўленай вэрсіі сайту 15 траўня 2009 году на новым адрасе палітыка выданьня адносна зьместу і рэгулярнасьці падачы інфармацыі зьмянілася. З гэтага часу сайт публікуе навіны штодня, што робіць немагчымым разьмяшчэньне многіх зь іх у тыднёвіку з прычыны страты актуальнасьці.

25 лістапада 2009 году тыднёвік быў адзначаны дыплёмам інстытуту FOJO, Швэцыя, за найлепшы рэдызайн Інтэрнэт-сайту.

Адной з прыкмет сайту «Рэгіянальнай газеты» стала яго мультымедыйнасьць. Тут публікуюцца фотарэпартажы, аўдыёзапісы, відэа.
1 траўня 2013 году рэдакцыя правяла сваю першую он-лайн-трансьляцыю з вуліцаў Маладэчна. 13 мая 2013 году ў прамым інтэрнэт-этэры прайшоў круглы стол, прысьвечаны праблемам мясцовага футболу.

## Асноўныя рубрыкі і разьдзелы газеты

* Адна зямля (культура)
* Базарны дзень (эканоміка)
* Куфэрак (гісторыя)
* Вакол здарэньня
* Грамадзтва
* Сэктар спорту
* Рэкляма і аб’явы
* Тэлетыдзень (праграма тэлебачаньня)

## Творчыя праекты

* Госьць нумара
* Школка дзядзькі Капцюга (аўтар Анатоль Капцюг)
* Дзікая прырода (аўтар Віктар Казлоўскі)
* Думкі ўслых (аўтар Марына Сьліж)
* Цыкл публікацыяў краязнаўца Анатоля Рогача

## Журналісты і аўтары ў штаце

* Зоя Хруцкая, загадчыца аддзелу інфармацыі
* Настасься Роўда, карэспандэнт
* Натальля Тур, карэспандэнт
* Алесь Высоцкі, карэспандэнт па Вялейскім і Мядзельскім раёнах
* Марыя Берасьнева, стыльрэдактар

## Аўтары

* Сяргей Гайковіч, спартовы аглядальнік
* Аляксандра Парахня
* Вольга Юркевіч

## Узнагароды, адзнакі

* Дыплём інстытуту FOJO, Швэцыя, за найлепшы рэдызайн Інтэрнэт-сайту
* Другое месца ў намінацыі «Дэбют» конкурсу «Вольнае слова» (2013) у журналісткі Зоі Хруцкай 
* Дыплём за перамогу ў намінацыі «Лепшы тлумачальны артыкул» конкурсу «Лепшая рэгіянальная газэта году 2013», арганізаванага Асацыяцыяй выдаўцоў рэгіянальнай прэсы «Аб’яднаныя Мас-мэдыі» 
* Другое месца ў намінацыі «Лепшая рэгіянальная газэта году» конкурсу «Лепшая рэгіянальная газэта году 2013», арганізаванага Асацыяцыяй выдаўцоў рэгіянальнай прэсы «Аб’яднаныя Мас-мэдыі» 

## Літаратура

* Манцэвіч Алесь. «Рэгіянальная газета» — газета беларускага сэрца // Свая газета. 2013. Дапаможнік журналіста мясцовай прэсы. — Мн.: 2013. — Стар. 65—70.

## Крыніцы

## Вонкавыя спасылкі
* RSS-стужка навінаў
* Асацыяцыя выдаўцоў рэгіянальнай прэсы «Аб’яднаныя Масмедыі»

Катэгорыя:Беларускія газэты
Катэгорыя:Зьявіліся ў 1995 годзе
Катэгорыя:Газэты на беларускай мове
Катэгорыя:Штотыднёвыя газэты
Катэгорыя:Беларуская мова
Катэгорыя:Астравецкі раён
Катэгорыя:Ашмянскі раён
Катэгорыя:Валожынскі раён
Катэгорыя:Вялейскі раён
Катэгорыя:Маладэчанскі раён
Катэгорыя:Мядзельскі раён
Катэгорыя:Маладэчна
Катэгорыя:Аб’яднаныя Масмэдыі
Катэгорыя:Цэнзура ў Беларусі